Amedyaz yefka-d tugna n tayri d ṭṭmaɛ acku yettmeslay i tin iḥemmel, ymenna ad yili deg umkan n umdan-agi i wumi i d-tṣaḥ. yessarem d aɣen d akken wagi i tt-yewwi-n ad yili d amdan i tt-yuklalen, ara tt-ifahmen yerna ad tt-yaḥrez. Si tama nniḍen tban-d tugna n ucekker, yeglem-itt-id d akken tameṭṭut-agi d tin i ɣef ara yerbaḥ, ycuba zzher ɣer umdan i yeḍsan deg udem n win iwumi ara d-tṣaḥ, anamek-is d akken tameṭṭut-agi ad as-id-teglu s lahna. Yefka-as tugna n cbaḥa imi win i tt-yeẓran ad as-taɛǧeb, akken daɣen ycuba ul n win i tt- yeẓran ɣer tɣawsa i tezmer ad ttawi neɣ ad teddem. Ul d azamul n tayri d yiḥulfan.